Във връзка с постъпило уведомление за изготвяне на план/програма с вх. № ОВОС-1966/26.10.2020г., вх. № О-3275/23.10.2020г. за **ПЛАН ЗА ИНТЕГРИРАНО РАЗВИТИЕ НА ОБЩИНА АСЕНОВГРАД** на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І.** Уведомяваме Ви, че на основание чл. 81, ал.1 от *Закона за опазване на околната среда* /ЗООС/ и чл.2, ал.2, т. 2 от *Наредба за условията и реда за извършване на екологична оценка на планове и програми* (Наредба за ЕО) е необходимо да се прецени необходимостта от изготвяне на екологична оценка /ЕО/ относно вашия план. Преценката се извършва по реда на глава втора от същата Наредба, като съгласно чл.8а Възложителят на плана трябва да представи в РИОСВ-Пловдив **писмено искане по образец - приложение 4 на хартиен и електронен носител, съдържащо:**

1. информация за възложителя;
2. обща информация по предложения план:

а/ основание за изготвяне на плана - нормативен или административен акт;

б/ период на действие и етапи на изпълнение на плана;

в/ териториален обхват /национален, регионален, областен, общински/;

г/ засегнати елементи на Националната екологична мрежа /НЕМ/;

д/ основни цели на плана;

е/ финансиране на плана/;

ж/ срокове и етапи на изготвяне на плана;

3. орган, отговорен за прилагането на плана;

4. орган за приемане/одобряване/утвърждаване на план/програмата.

 Към искането се прилагат:

1. характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия;

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми;

в) значение на плана/програмата за интегрирането на екологичните съображения, особено с оглед насърчаването на устойчиво развитие;

г) екологични проблеми от значение за плана/програмата;

д) значение на плана/програмата за изпълнението на общностното законодателство в областта на околната среда;

е) наличие на алтернативи;

2. обосновка на конкретната необходимост от изготвянето на плана/програмата;

3. информация за планове и програми и инвестиционни предложения, свързани с предложения план/програма, включително и за извършени ЕО или оценка на въздействието върху околната среда (ОВОС);

4. характеристики на засегнатата територия и на очакваните въздействия върху околната среда и човешкото здраве по отношение на:

а) вероятност, продължителност, честота, обратимост и кумулативни въздействия;

б) потенциално трансгранично въздействие;

в) потенциален ефект и риск за здравето на хората или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати);

г) очаквани неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 ЗООС;

д) ценност и уязвимост на засегнатата територия (вследствие на особени естествени характеристики или културно-историческото наследство; превишение на стандарти за качество на околната среда или пределни стойности; интензивно земеползване);

е) въздействие върху райони или ландшафти, които имат признат национален, общностен или международен статут на защита;

5. карта или друг актуален графичен материал на засегнатата територия и съседните й територии, таблици, схеми, снимки и други - по преценка на възложителя, приложения;

6. нормативни изисквания за провеждане на наблюдение и контрол по време на прилагане на плана или програмата, в т. ч. предложение за мерки за наблюдение и контрол по отношение на околна среда и човешко здраве;

7. За преценяване на необходимостта от ЕО на планове/програми се внася и задание за тяхното изработване в обхват съгласно Закона за устройство на територията или съответния друг специален нормативен или административен акт.

**ІІ.** ІІ. На територията на Община Асеновград попадат защитени зони по Натура 2000:

•BG0002015 „Язовир Конуш” за опазване на дивите птици, обявена със заповед №РД-367/16.06.2008 г на МОСВ;

•BG0002073 „Добростан” за опазване на дивите птици, обявена със заповед №РД-528/26.05.2010 г на МОСВ;

•BG0000194 „Река Чая” за опазване на природните местообитания и на дивата флора и фауна, обявена със Заповед №РД-688/25.08.2020 г. (ДВ бр.80/11.09.2020 г.) на Министъра на околната среда и водите.

•BG0000436 „Река Мечка” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.);

•BG0000437 „Река Черкезица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.);

•BG0000438 „Река Чинардере” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.);

•BG0001031 „Родопи-Средни” за опазване на природните местообитания и на дивата флора и фауна, приета от МС с Решение №661/16.10.2007 г. (ДВ бр.85/2007 г.) и изменена с Решение №811/16.11.2010 г.;

На територията на Община Асеновград попадат защитени територии по смисъла на Закона за защитените територии:

•Резерват “Червената стена”, Заповед №2631 от 21.04.1962 г. на ГУГ, Заповед. № РД-363/28.06.2016 г. за актуализиране на площта.

•Защитена местност „Марциганица“, Заповед №55/29.01.1980г.на КОПС.

•Защитена местност „Чинар дере“,

•Защитена местност „Дъбето“, Заповед №РД-650/23.11.2000 г.на МОСВ за обявяване и Заповед №РД-852/07.11.2006 г. на МОСВ за актуализиране;

•Защитена местност „Чинар дере“, обявена със Заповед №РД-420/14.11.1995 г. на МОС (ДВ бр.105/1995г.) и Заповед № РД-941/28.12.2007 г.(ДВ бр.8/2008 г.) за актуализация и увеличаване площта;

•Защитена местност „Аязмото“, обявена със Заповед №РД-897/22.11.2001 г. на МОСВ (ДВ бр.110/2001г.);

•Защитена местност „Усойката“, обяена със Заповед №468/30.12.1997 г., Заповед №РД-334/31.03.2003 г. на МОСВ за прекатегоризирана в ЗМ, Заповед №РД-541/12.07.2007 г. за актуализиране площ;

•Защитена местност „Лале баир“, Заповед № 534/25.09.1978 г. на КОПС за обявяване, Заповед №РД-335/31.03.2003 г. на МОСВ-прекатегоризиране, Заповед №РД-1344/21.12.2004г. за увеличаване площта, Заповед №РД-554/12.07.2007 г. за актуализиране;

•Защитена местност „Караджов камък“, Заповед №РД-1015/06.08.2003 г.на МОСВ за обявяване, Заповед № РД-566/12.07.2007 г. на МОСВ-актуализация;

•Защитена местност „Гонда вода“, Заповед № 24/3.01.1970 г. на МГГП за обявяване, Заповед №РД-328/31.03.2003 г. на МОСВ за прекатегоризиране, Заповед №РД-549/12.07.2007 г. за актуализиране;

•Защитена местност „Находище на дървовидна хвойна“, Заповед №РД-1465/12.12.2003 г.на МОСВ за обявяване, Заповед №РД-853/07.11.2006 г.на МОСВ за актуализиране;

•Защитена местност „Клувията – Дива вода“, Заповед №РД-780/16.10.2007 г. на МОСВ за прекатегоризиране, Заповед №РД-416/30.05.2014 г.;

•Защитена местност „Находище на Атинска мерендера“, обявена със Заповед № РД-416/ 30.05.2014 г.;

•Защитена местност „Анатема“, Заповед № РД-1201/18.11.2004 г. на МОСВ за обявяване;

•Природна забележителност „Белинташ“, Заповед №РД-1464/12.12.2003 г. на МОСВ за обявяване;

•Природна забележителност „Гаргина дупка-/пещера/“, Заповед №РД-1005/04.08.2003 г. на МОСВ за обявяване

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1966-1/28.05.2020г.